**LIDL STIŽE NA ZLATIBOR**

**Jedan od vodećih maloprodajnih lanaca u svetu, Lidl, otvoriće svoju prvu prodavnicu na Zlatiboru, u četvrtak 7. decembra na adresi Miladina Pećinara 2A, sa početkom u 8 časova. Nova prodavnica predstavlja značajan korak ka proširenju prisustva Lidla u Srbiji, a takođe donosi nove mogućnosti za lokalnu zajednicu.**

„*Prošlo je pet godina od kada smo potrošačima otvorili vrata naše prve prodavnice u Srbiji i ponosna sam što ih sada brojimo već 70. Nakon velike želje, došao je red da i stanovnici Zlatibora i okolnih mesta dobiju svoju prodavnicu, a sama lokacija olakšava kupovinu svima, od lokalnog stanovništva do velikog broja turista koji odmaraju na Zlatiboru“,* izjavila **Marija Kojčić iz Korporativnih komunikacija u kompaniji Lidl Srbija**.

Lidl na Zlatiboru postaje integralni deo turističke ponude, nudeći jedinstveno iskustvo kupovine. Bez obzira da li ste Zlatiborac ili posetilac, očekujte svežu ponudu proizvoda i pristupačne cene koje su postale prepoznatljive za Lidl. Nova prodavnica, ne samo da će pružiti jednostavnost usluge i kvalitet ponude, već će i podržati lokalnu zajednicu, a sama lokacija prodavnice uz magistralni put ka Crnoj Gori predstavlja dodatnu vrednost.

Na izgradnji ove prodavnice, čije su karakteristike moderna i „zelena“ gradnja, učestvovalo je oko 20 srpskih firmi izvođača radova. U skladu sa savremenim potrebama, Lidlova prodavnica na Zlatiboru je opremljena i e-punjačima, kako bi pružila dodatnu pogodnost putnicima koji žele da brzo i lako dopune svoja električna vozila tokom putovanja, a usput i obave kupovinu namirnica.

Lidl tim će se otvaranjem ove prodavnice proširiti za oko 30 novih kolega, koji će kao i svi zaposleni u Lidlu, imati petodnevnu radnu nedelju i plaćen svaki minut rada, kao i posebne benefite poput privatnog zdravstvenog osiguranja pod jednakim uslovima za sve.

Povodom otvaranja, Lidl je obezbedio i posebne pakete „Bebina čarobna kutija“ koji su podrška za sve mame koje se porode u Zdravstvenoj Stanici Zlatibor, ZC Užice, u nedelji nakon otvaranja Lidla u ovom gradu, tačnije od 7 do 13. decembra.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 68 prodavnica u 38 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)